Turgalicia

A Sociedade de Imaxe e Promoción Turística de Galicia, coñecida co seu nome comercial de Turgalicia, foi unha sociedade de capital público, inscrita no organigrama da Xunta de Galicia e responsable da promoción turística de Galicia. Parte das funcións da sociedade foron asumidas pola axencia Turismo de Galicia, creada en 2012.

 Historia e estrutura 
Turgalicia foi creada o 22 de setembro de 1992, durante o primeiro goberno de Manuel Fraga na Xunta de Galicia. Dependeu dende aquela da consellería que levase asignada a área de Turismo: entre 1992 e 1997 dependeu da consellería de Política Territorial, Obras Públicas e Vivenda; entre ese ano e 2005, da consellería de Cultura, Comunicación Social e Turismo; nese ano regresou á consellería de Industria ata que en 2009 volveu depender da Consellería de Cultura e Turismo.

En xuño de 2011, o presidente da Xunta Alberto Núñez Feijóo anunciou a súa eliminación e fusión con outros organismos empresariais e administrativos galegos dedicados ao labor turísticoLa Xunta elimina la Secretaria Xeral de Turismo, la sociedad del Xacobeo, Turgalicia y otros organismos, La Voz de Galicia, 15/6/2011..

A súa sede estaba localizada na Barcia, en Santiago de Compostela.

 Funcións 
Turgalicia ocupábase da promoción da oferta turística de Galicia tanto nos mercados turísticos internos como exteriores, dos labores de información turística de Galicia, da xestión da calidade dos establecementos turísticos galegos e da edición de material de promoción de GaliciaDECRETO 29/2004, do 29 de xaneiro, polo que se modifican os estatutos da Sociedade de Imaxe e Promoción Turística de Galicia, S.A., Diario Oficial de Galicia, 10/2/2004.

 Notas 

 Véxase tamén 
 Ligazóns externas 
 TurGalicia

Categoría:Turismo en Galicia
Categoría:Organismos da Xunta de Galicia